
REFERAT
Privind participarea Consiliului Local în calitate de sustinator financiar al proiectului  „Scoala de vara de limba si spiritualitate romana”, organizat de Liceul Banatul Timisoara 
Liceul Banatul Timisoara a depus solicitarea nr. SC2006- 000543/ 12.01.06 a privind susţinerea financiară a proiectului „Scoala de vara de limba si spiritualitate romana”, in perioada iulie- august  2006.
            Proiectul isi propune facilitarea comunicarii  intre copiii vorbitori de limba romana din Euroregiunea DCMT,  redescoperirea fondului comun al civilizatiei, traditiilor si culturii si stimularea creativitatii, initiativei  si spiritului european.Elevii vor avea posibilitatea sa perceapa pozitiv diferentele si punctele comune existente in comunitatile din care fac parte, aceasta facilitand spiritul de integrare

            Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 
2.000 RON, din cap.67.02. „Cultură, recreere şi religie” (67.02.50 Altele ).

Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

